شەفەق نیوز/ پۆلیس خانەقین،  نزیکەی ١٠٠ ژن گەیاکەر لەناو شارەگە دەسگیر کرد.
سەرچەوەیگ لە ناو شارەگە ئەرا ئاژانس شەفەق نیوز وت: وە فەرمان عەمید دیار شەوکەت وەڕیەوبەر پۆلیس خانەقین،  ٩٧ ژن گەیاکەر لە خانەقین دەسگیر کریان.
سەرچەوەگە وتیش: ژنە گەیاکەرەیل بریانە بارەگای پۆلیس تا ریکارەیل یاسایی وەرانوەریان جیوەجی بکەن.
جی باسە، ک یە ماوەیگە ژنەیل گەیاکەر لە ناو بازاڕ و جادەیلەی خانەقین فرەوە بۊنە، و لە شیوەی قسەکردن و دڵنگیان دیارە ک خەڵک خانەقین نیین، و گشتیان شەۊی و لەچگ سیا پووشن.
